মাস্টার (২০২৬-এর চলচ্চিত্র)

মাস্টার ২০২৬ সালের একটি আসন্ন বাংলা ভাষার বাংলাদেশি রাজনৈতিক থ্রিলার চলচ্চিত্র। যা পরিচালনা ও প্রযোজনা করেছেন রেজওয়ান শাহরিয়ার সুমিত। চিত্রনাট্য লিখেছেন রেজওয়ান শাহরিয়ার সুমিত ও সাব্বির হোসেন শোভন। এতে প্রধান চরিত্রে অভিনয় করেছেন নাসির উদ্দিন খান, আজমেরী হক বাঁধন, জাকিয়া বারী মম, ফজলুর রহমান বাবু, শরিফ সিরাজ ও তাসনোভা তামান্না।

ছবিটির চিত্রগ্রহণ করেছেন তুহিন তামিজুল, সম্পাদনা করেছেন ক্রিস্টান স্প্রেগ এবং শিল্প নির্দেশনায় ছিলেন জনাকি ভট্টাচার্য। সাউন্ড ডিজাইনের দায়িত্বে ছিলেন হান মিয়ংহওয়ান ও সায়বা তালুকদার। চলচ্চিত্রটির সঙ্গীত পরিচালনা করেছেন হাও-টিং শিহ। মাস্টার চলচ্চিত্রটি প্রযোজনা করেছে মাইপিক্সেলস্টোরি। ১২২ মিনিট দৈর্ঘ্যের এই চলচ্চিত্রটি ডি সিপি ফরম্যাটে নির্মিত হয়েছে। ‘মাস্টার’ সিনেমাটি সুমিতের দ্বিতীয় পূর্ণদৈর্ঘ্য চলচ্চিত্র।

চলচ্চিত্রটির বিশ্ব প্রিমিয়ার নেদারল্যান্ডসের আন্তর্জাতিক চলচ্চিত্র উৎসব ইন্টারন্যাশনাল ফিল্ম ফেস্টিভাল রটারডাম ২০২৬-এ অনুষ্ঠিত হওয়ার কথা রয়েছে।

পটভূমি
২০২৪ সালে বাংলাদেশে জুলাই বিপ্লবে  প্রধানমন্ত্রী শেখ হাসিনার ১৫ বছরের স্বৈরাচারী শাসনের অবসান ঘটে। সেই সময়ে দেশ কেমনভাবে চলছিল এবং কারা এই ব্যবস্থা বজায় রাখছিলেন—এর মধ্যে ছিলেন জহির, এক দূর্গম বনাঞ্চলের ছোট শহরে অত্যন্ত সম্মানিত ও প্রিয় শিক্ষক। প্রথমে তিনি সামাজিক ন্যায়বোধ ও পরিবর্তনের তাগিদে একজন সতর্ক ও সচেতন কর্মী ছিলেন। কিন্তু রাজনৈতিক প্রভাবের জালে যত গভীরভাবে তিনি জড়িয়ে পড়েন, তার লোভ ও উচ্চাকাঙ্ক্ষা তত বাড়তে থাকে, যা তাকে ধীরে ধীরে দুর্নীতিগ্রস্ত ও হিংস্র পথে নিয়ে যায়।

অভিনয়শিল্পী

 শিক্ষক জহিরের চরিত্রে নাসির উদ্দিন খান
 উপজেলা নির্বাহী অফিসারের চরিত্রে আজমেরী হক বাঁধন 
 জাকিয়া বারী মম
 ফজলুর রহমান বাবু
 শরীফ সিরাজ
 তাসনোভা তামান্না

তথ্যসূত্র

বহিঃসংযোগ


বিষয়শ্রেণী:২০২০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:আসন্ন বাংলা ভাষার চলচ্চিত্র
বিষয়শ্রেণী:বাংলা ভাষার রাজনৈতিক চলচ্চিত্র
বিষয়শ্রেণী:২০২৬-এর বাংলাদেশী চলচ্চিত্র